open-index/open-wikipedia-markdown huggingface dataset:
Niños Héroes

**Niños Héroes** (spansk for «helteguttene») var seks meksikanske tenåringssoldater. De døde mens de forsvarte landet ved Chapultepec-slottet i Mexico by mot et angrep fra USA 13. september 1847 under slaget ved Chapultepec, som fant sted under den meksikansk-amerikanske krigen. De har vært en viktig del av Mexicos nasjonsbygging og folkklore. Moderne historikere er i tvil om historien faktisk er sann. Niños Héroes hedres med en nasjonal fridag 13. september hvert år.

Chapultepec er et slott med festningsmurer ved Mexico by, i 1847 huset det militærakademiet som trente offiserer for den mexicanske hæren. Når den amerikanske hæren nærmet seg var kadettene med på forsvaret av slottet. Det var bare de yngste kadettene som var igjen på slottet (resten var i krigen andre steder) og flesteparten av de mexicanske styrkene på slottet var dårlig trente vernepliktige. Totalt hadde mexicanerne 892 mann på slottet. Som følge tap tidligere i krigen var de underbemannet, det ideelle hadde vært rundt 2000 mann for å forsvare det. De sterkt undertallige forsvarerne kjempet mot general Winfield Scotts tropper i omtrent to timer før general Bravo beordret tilbaketrekning. Ifølge legenden skal de seks kadettene nektet å trekke seg tilbake og heller kjempet til døden. Historien forteller at den siste av de seks, Juan Escutia, hoppet fra Chapultepec slott innpakket i det meksikanske flagget for å forhindre at flagget ble tatt av fienden.

Det er en rekke monumenter til ære for dem rundt om i landet, deriblant Monumento a los Niños Héroes ved selve Chapultepec-slottet.

De seks helteguttene var:
* Juan de la Barrera (19 år)
* Juan Escutia (15–19 år) (fødselsår uklart)
* Francisco Márquez (13 år)
* Agustín Melgar (15–19 år) (fødselsår uklart)
* Fernando Montes de Oca (15–19 år) (fødselsår uklart)
* Vicente Suárez (14 år)

## Eksterne lenker
* 
* Los Niños Héroes – utdrag fra David McCulloughs roman *Truman*
Sør-Afrika under VM i friidrett 2011

**Sør-Afrika** deltok under VM i friidrett 2011 (utendørs) fra 17. august til 4. september 2011 i Daegu i Sør-Korea, og tok fire medaljer under mesterskapet.

## Medaljevinnere

*Medaljevinner som løp innledende heat uten å løpe finalen.

## Eksterne lenker
* Daegu 2011 – offisielt nettsted (engelsk)
* Det internasjonale friidrettsforbundet
Sør-Afrika under VM i friidrett 2013

**Sør-Afrika** deltok under VM i friidrett 2013 (utendørs) fra 10. til 18. august 2013 i Moskva i Russland, og tok en medalje under mesterskapet.

## Medaljevinnere

## Eksterne lenker
* IAAF side om VM i Moskva
Avenida de la República

**Avenida de la República** er en aveny i Mexico by. Den forbinder Paseo de la Reforma med Plaza de la República, hvor Monumento a la Revolución står. Også veien som går rundt plassen er en del av Avenida de la República. Ved krysset med Reforma, ved den tidligere Glorieta del Caballito, går den over i Avenida Juárez.
Lillesand Venstre

**Lillesand Venstre** er Venstres lokalforening i Lillesand. Lokallaget er en av Sørlandets største med 57 betalende medlemmer (2015). Partiet sitter i opposisjon, har representanter i planutvalget, oppvekstutvalget og helse-, kultur- og velferdsutvalget og har to representanter i bystyret med Bjørnar Heldal og Petter N. Toldnæs. 

Etter lokalvaget i 2015 endte Venstre opp med en oppslutning på 8,9%,tr en fremgang på 1,0% fra lokalvalget i 2007.

### Historikk

*Tabellen viser ordførere og varaordførere fra Venstre i Lillesand kommune.* 

### Bystyret
*Tabellen viser Lillesand Venstres representanter i bystyret*

## Kommunevalg
*Tabellen viser antall stemmer og prosentvis oppslutning for Lillesand Venstre i alle perioder etter 1945* 

Tallene er hentet fra Poll of Polls

## Referanser


## Eksterne lenker
* NSD - Norsk samfunnsvitenskapelig datatjeneste
Stjørdal Taekwondo Klubb

**Stjørdal Taekwondo Klubb** er en norsk taekwondoklubb tilsluttet World Tae Kwon Do Federation. Klubben ble stiftet i 1985, og har over 100 aktive medlemmer. Klubben er organisert i Norges Idrettsforbund og Norges Kampsportforbund.

Under i NM i 2017 fikk klubbens utøvere en gull og en bronsemedalje. Klubben fikk også to sammenlagtseiere i Norgescup 2017.

## Eksterne lenker
*
Plaza Residences

**Plaza Residences** er en skyskraper i Mexico by. Den ligger langs Paseo de la Reforma, like nordøst for Glorieta de Colón med Monumento a Colón. Den har form som en halvsirkel, har 24 etasjer med et totalt gulvareal på 42&nbsp;200 m² og består av luksuriøse leiligheter. Bygginga av skyskraperen ble påbegynt i 2006, og den sto ferdig i 2010.

## Eksterne lenker
* 
* Informasjonsvideo om Plaza Residences av Migdal Arquitectos
* Plaza Residencs hos Plataforma Arquitectura
Sheraton

**Sheraton Hotels and Resorts** er en hotellkjede som eies av Starwood Hotels and Resorts Worldwide, som totalt innehar åtte hotellkjeder. Det er over 400 Sheraton-hoteller verden over.

Sheraton ble grunnlagt i 1937 av Ernest Henderson og Robert Moore. Det første Sheraton-hotellet ble bygd i Springfield i Massachusetts i USA. Sheraton har kun femstjerners hoteller, som retter seg inn mot familier. Sheraton ble kjøpt opp av Starwood Hotels and Resorts Worldwide i 1998.

## Eksterne lenker
*
William Muldoon

**William A. Muldoon** (1852–1933) var en gresk-romersk bryte-mester, frisksportutøver og første styreleder av New York State Athletic Commission. 

Muldoom tok del i det som var det første store møtet mellom en bokser og en bryter i moderne tid sted i 1887 da han møtte John L. Sullivan, fremtidige tungvekts mester i boksing. Muldoon var på dette tidspunktet treneren til Sullivan som skulle gå kamp mot Jake Kilrain. Kampen mellom Muldoon og Sullivan endte med at sistnevnte ble smelt til matten i løpet av to minutter.

## Referanser
Tauterbrua

**Tauterbrua** eller **Tautrabrua** er ei veibru på fylkesvei 6830 i Frosta i Nord-Trøndelag.

I 1978 ble det tatt i bruk en vei til øya Tautra på en 2,5&nbsp;km lang molo mellom øya og fastlandet. Denne moloen gikk over sundet Tautrasvaet og førte til at tidevannsstrømmen gjennom sundet ble avsperret. Dette førte til store endringer i fuglefaunaen i ramsarområdet i Svaet, som er del av Tautra og Svaet naturreservat og fuglefredningsområde. Rovdyr fikk også tilgang til hekkekoloniene på Tautra via moloen. Det ble derfor besluttet å erstatte et stykke av moloen med ei bru, byggestart var 1. april 2001. Da den ble åpnet 2003 kostet den 43 millioner kroner, fire millioner mindre enn prosjektert.

## Se også
* Liste over broer i Norge
* Liste over broer i Norge etter lengde

## Referanser




## Eksterne lenker
*
Viggo Mohr

**Viggo Mohr** (født 12. februar 1934 i Oslo) er en norsk biokjemiker og tidligere professor og forskningsdirektør. Han er sivilingeniør i teknisk biokjemi fra NTH i 1958 og ble PhD ved University of Aberdeen i 1972. Viggo Mohr har vært professor ved Institutt for teknisk biokjemi ved NTH (1984–1994), leder for SINTEFs bioteknologigruppe (1983–1984), rådgiver ved Statsministerens kontor (1989–1990), direktør for området Bioproduksjon og foredling i Norges forskningsråd (1993–1999) og spesialrådgiver i Forskningsrådet (1999–2004) med ansvar for ordningene Sentre for fremragende forskning (SFF) og Sentre for forskningsdrevet innovasjon (SFI). Han er innvalgt medlem av Norges Tekniske Vitenskapsakademi.

## Forskning
Mohr har i sine forskningsarbeider særlig studert grunnleggende og anvendte sider ved biokjemien for mikroorganismer, krill og fisk, og har patenter på medisinske og tekniske anvendelser av enzymer fra antarktisk krill.

## Verv
Mohr har hatt en rekke verv knyttet til forskningspolitikk og forsknings-administrasjon: 
* Leder for Rådet for Næringsmiddelforskning under Landbruksdepartementet (1981–1987)
* Leder for Rådsforsamlingen i Norges fiskeriforskningsråd (1984–1991)
* Leder for styret for Matforsk (1986–1992)
* Medlem av Den Nasjonale Forskningsetiske Komité for Naturvitenskap og Teknologi (1991–1993)
* Leder for Sentralstyret og arbeidende styreformann i Norges fiskeriforskningsråd (1992)

Han har videre hatt flere verv knyttet til den første fasen av utviklingen av bioteknologi i regi av norske forskningsråd og myndigheter:
* Leder for utvalget som fremla den første Nasjonale Handlingsplan for Bioteknologi (1985)
* Leder for Den Nasjonale Komité for Bioteknologi som gjennomførte handlingsplanen (1986–1991)
* Rådgiver ved Statsministerens kontor (1989-90) hvor han bisto med utformingen av de to første stortingsmeldingene om bioteknologi
* Første leder for den Regjeringsoppnevnte Bioteknologinemnda (1991–1993)

Viggo Mohr har også deltatt i utviklingen av nordisk samarbeid om bioteknologi i regi av Nordisk ministerråd og engasjert seg i arbeidet for pasienter med Parkinsons sykdom:
* Leder for komiteen som utarbeidet Nordisk Samarbeidsprogram for bioteknologi (1987)
* Leder for Nordisk Programkomité for Bioteknologi som gjennomførte samarbeidsprogrammet (1988–1991)
* Styremedlem i Norges Parkinson Forskningsfond (2009–2013)

## Eksterne lenker
* Publikasjoner av Viggo Mohr i Oria
* Portrettintervju i Bladet Forskning 
*Viggo Mohr private arkiv finnes ved NTNU Universitetsbiblioteket
Richie Foran

**Richard Foran** (født 16. juli 1980 i Dublin) er en irsk fotballspiller som fra sesongen 2009-2010 har spilt for Scottish Premiership-klubben Inverness Caledonian Thistle. 

## Referanser


## Eksterne lenker
*
Mannen som elsket Haugesund

***Mannen som elsket Haugesund*** er en norsk dokumentarfilm fra 2003, regissert av Jon Haukeland og Tore Vollan, og utgitt av Medieoperatørene.

Filmen omhandler Moritz Rabinowitz (1887–1942), en polsk jøde som kom til Haugesund i 1911 og etablerte en konfeksjonsfabrikk. Etter 32 år i Norge ble han deportert til konsentrasjonsleiren Sachsenhausen i Tyskland, hvor han døde i 1942.

Dokumentaren ble godt mottatt og trakk rundt  tilskuere under Den norske filmfestivalen i Haugesund i 2003.

## Priser
* Nordisk Panorama Malmö: Documentary Jury’s Special Mention
* The Norwegian Governments Human Rights Prize for Best Short film

## Festivaler
* Den norske filmfestivalen i Haugesund 2003
* Nordisk Panorama, Malmö
* Cinequest Film Festival, San Jose, 2004
* Full Frame International Documentary Film Festival
* Norwegian Documentary Film Festival Volda 2004
* Vancouver Jewish Film Festival
* Stockholm Jødiske Film Festival
* Den norske kortfilmfestivalen Grimstad 2004
* Reykjavik Shorts & Docs
* Encounters Documentary Film Festival, South Africa
* Norwegian Film Festival, Delft, The Netherlands
* Norwegian Film festival, Delft, The Netherlands
* Nordische Filmtage Lübeck
* 15th Palm Beach Jewish Film Festival
* Jerusalem Jewish Film Festival
* New York Jewish Film Festival, 2005
* Atlanta Jewish Film Festival, 2005
* Seattle Jewish Film Festival, 2005
* Jewish Film Festival, Jacob Burns Centre, 2005
* Toronto Jewish Film Festival, 2005
* Montreal Jewish Film Festival, 2005
* Jewish Film Festival Berlin, 2005
* Boston Jewish Film Festival, 2005
* Festival of Jewish Cinema, Australia, 2005
* Hong Kong Jewish Film Festival, 2005
* New Jersey Jewish Film Festival, 2006

## Eksterne lenker
*
Ardo Hansson

**Ardo Hillar Hansson** (født 15. juli 1958 i Chicago) er en estisk-amerikansk økonom, som fra 2012 til 2019 var sentralbanksjef for Estlands bank. Han har både estisk og amerikansk statsborgerskap.

## Utdanning og yrkeskarriere
Hansson har en Bachelor of Arts-grad i sosialøkonomi fra University of British Columbia (1980) og i tillegg en Ph.D i sosialøkonomi fra Harvard University (1987). Ved University of British Columbia var han forskningsassistent de to årene etter endt studie, og han var også forskningsassisten de tre siste årene på Harvard.

Fra 1987, etter fullført doktorgrad var han assisterende professor ved University of British Columbia fram til 1990. Han var stipendiat ved United Nations University fra 1990 til 1992, og ved Handelshøyskolen i Stockholm fra 1992 til 1996. I 1992 var han også med i komiteen som jobbet med Estlands valutareform, der landet erstattet den russiske rubelen med den estiske kroonen.

Hansson var økonomisk rådgiver for Estlands statsminister i to perioder; fra 1992 til 1994 og i 1997. I 1993 begynte han i sentralbanken første gang, da han var medlem av representantskapet fram til 1998. Etter dette jobbet han for Verdensbanken i flere år, fra 1998 til 2012, der han hadde jobbet som seniorøkonom og *lead economist*, med ansvar for landene Litauen, Jugoslavia, Serbia og Montenegro, i en femårsperiode for vestlige Balkan (2003-08). Fra 2008 til 2012 var han Verdensbankens *Chief of Economic Policy Unit* i Kina.

Ardo Hansson var Estlands sentralbanksjef fra 2012 til 2019. 

## Referanser
Thomas Borgen

**Thomas Fredrick Borgen** (født  27. mars 1964 i Sarpsborg) er en norsk bedriftsleder og tidligere administrerende direktør for Danske Bank.

Thomas Borgen var i 2000–2009 administrerende direktør i Fokus Bank, den gang et datterselskap i Danske Bank-konsernet. Fokus Bank heter nå Danske Bank også i Norge, og er av Danske Banks filialer. Bankens hovedsete ligger i København.

Borgen ble utnevnt til CEO i Danske Bank-konsernet den 16. september 2013, men meddelte den 19. september 2018 at han trakk seg fra stillingen som følge av opprullingen av en sak der bankens filial i Estland hadde stått for ulovlige transaksjoner . 

## Referanser


## Eksterne lenker
* Profil på  Danske Banks hjemmeside
Hideo Kojima

**Hideo Kojima** (født 24. august 1963 i Setagaya) er en japansk spillutvikler. Han har også sitt eget utviklerteam kalt Kojima Productions, som er underlagt Konami. Kojimas første populære spill var *Snatcher*, som ble utgitt i 1988, men hans gjennombrudd i spillbransjen fant sted da han flyttet Metal Gear-serien over til PlayStation og døpte serien om til det nå mer kjente Metal Gear Solid.
## Arbeid

### ''Metal Gear''-serien

### Annet arbeid

### Tokimeki Memorial-serien
* *Tokimeki Memorial Drama Series Vol. 1: Nijiiro no Seishun* (1997: PlayStation, Sega Saturn) – planlegger, produsent, dramaregissør
* T*okimeki Memorial Drama Series Vol. 2: Irodori no Love Song* (1998: PlayStation, Sega Saturn) – planlegger, produsent
* T*okimeki Memorial Drama Series Vol. 3: Tabidachi no Uta* (1999: PlayStation, Sega Saturn) – direktør

## Referanser


## Eksterne lenker
* 
* 
* 
* 
* Kojima Productions
* Hideo Kojima RAWG
* Hideo Kojima Mobygames
Spernesmosen naturreservat

**Spernesmosen naturreservat** ligger øst for Klund kirke i Marker kommune, fem kilometer nord for tettstedet Ørje. Området 
er teknisk beskrevet som intakt lavlandsmyr og utformet som en velutviklet høgmyr.. Vegetasjonen består av arter som trives i regnvannsmyr, for eksemplel bjørnetorvmose. Formålet med fredningen er å bevare en av de få intakte konsentriske høgmyrer i Østfold. 

## Referanser
Ikeya–Seki

**Ikeya–Seki**, formelt betegnet **C/1965 S1**, **1965 VIII** og **1965f**, var en langperiodisk komet som ble oppdaget uavhengig av Kaoru Ikeya og Tsutomu Seki den 18. september 1965. De første beregningene av dens bane antydet at den ville passere bare 450&nbsp;000 km over solens overflate den 21. oktober og bli svært lys.

Da den nærmet seg sitt perihelium var den klart synlig på dagtid på himmelen. I Japan skinte den i tilsynelatende størrelsesklasse -10, og var en av de lysest kometene som var sett de siste tusen år.

Kometen brøt opp i tre deler før en nådde sitt perihelium. De tre delene fortsatte i nesten identiske baner. Ikeya-Seki tilhørte Kreutz-gruppen, som trolig er fragmenter av en stor komet som brøt i stykker i år 1106.

## Referanser
UNICEF Norge

**UNICEF Norge** er én av UNICEFs 36 nasjonale støttekomiteer i den rike delen av verden. Komiteen ble stiftet i 1954 med én person ansatt. Pr 2025 er det ca. 50 ansatte.

## Hovedoppgaver
UNICEF Norges virksomhet kan inndeles i fire hovedområder:
* informasjonsvirksomhet om UNICEFs arbeid, barnekonvensjonen og barns situasjon i utviklingsland 
* pengeinnsamling og salg av produkter til inntekt for UNICEFs internasjonale arbeid
* opinionsarbeid for barns rettigheter både i Norge og i resten av verden
* prosjektet «Du kan være den ene», som består i foredrag, kampanjer og medieaktiviteter som skal inspirere og motivere voksne til å bry seg om sårbare barn i nærmiljøet

## Ambassadører
UNICEFs ambassadører bidrar til å sette barns situasjon, barns rettigheter og UNICEFs arbeid på dagsordenen. Pr. 2025 er det utnevnt tre norske UNICEF-ambassadører: Ole Gunnar Solskjær, Sissel Kyrkjebø og Kjetil André Aamodt. UNICEF har en rekke ambassadører over hele verden.

## Partnere og samarbeid

UNICEF er helt avhengig av økonomiske bidrag fra regjeringer og private givere for å drive sitt humanitære arbeid, og får ingen pengestøtte fra FN-systemet forøvrig. I 2012 lå den totale innsamlingen fra private aktører globalt på 903,1 millioner dollar. Innsamling fra private bidrar til omtrent en tredjedel av UNICEFs budsjett, og inkluderer grupper, bedrifter og omtrent seks millioner individer. Regjeringer verden over bidrar med to tredjedeler av UNICEFs budsjett. Norge er en av de største bidragsyterne til UNICEF, og gav i 2012 om lag 234 millioner dollar.

Norske UNICEF-partnere inkluderer:

* Cubus
* IKEA
* H&M
* KIWI
* Nordic Choice Hotels
* NorgesGruppen
* Norwegian
* Telenor Group
* Toro/Rieber & Søn
* TVNorge
* NHH Aid
* Kaizers Orchestra
* Kiwanis
* UiS Aid
* To Fluer
* United Aid
* Kulturrussen Rogaland

### UNICEF-lotteriet
UNICEF-lotteriet ble lansert i 2017 etter at fem humanitære organisasjoner fikk konsesjon av Lotteri- og stiftelsestilsynet. Lotteriet er Norges første heldigitale lotteri. UNICEF-lotteriet er et resultat av forberedelser som startet i 2015 da Kulturdepartementet åpnet for endringer i Lotteriloven der det skulle gis 5 nye lotterikonsesjoner til organisasjoner som driver med internasjonalt hjelpearbeid til humanitære formål. UNICEF-lotteriet var en av organisasjonene som fikk godkjent søknaden sin i februar i 2017.

## Generalsekretærer i UNICEF Norge
*1967–2000: Annie Kirsten Søgaard
*2000–2011: Kjersti Fløgstad
*2011–2016: Bernt G. Apeland
*2017–2023: Camilla Viken
*2023 –: Maria Greenberg Bergheim

## Referanser


## Eksterne lenker
* UNICEF Norges nettsider
* UNICEF Norge på Facebook
* UNICEF Norge på Twitter
* UNICEF.org
Tutta Kristine Hanssen

**Tutta Kristine Horvei Hanssen** (født 1989) er en norsk styrkeløfter fra Moss som repesenterer Moss SIK. Hun har konkurrert i styrkeløft siden 2006, og er i 2013 Norges ledende kvinnelige styrkeløfter. Hanssen er på landslaget i styrkeløft og representerte Norge under VM i styrkeløft i Stavanger i november 2013. 

Hanssen har per september 2013 alle norgesrekordene i vektklassen -63 kg, både for junior og i åpen klasse. I tillegg ligger hun per september 2013 øverst på adelskalenderen for kvinner i Norge, etter at hun løftet totalt 542,5 kg med en kroppsvekt på 62,6 kg under junior-VM i 2011. Dette er også gjeldende junior-verdensrekord.  
Hennes personlige rekorder er følgende:
* Knebøy: 210 kg
* Benkpress: 145 kg
* Markløft: 192,5 kg

## Referanser
Ekrem Akurgal

**Ekrem Akurgal** (1911–2002) var en tyrkisk arkeolog. I en karriere som varte i over 50 år, forsket han flere steder på Antolias vestkyst.

## Biografi
Ekrem Akurgal ble født 30. mars 1911 i byen Tulkarm i Palestina-delen av Det osmanske rike, hvor hans mor eide en stor gård.

Akurgal ble uteksaminert fra Istanbul videregående skole for gutter i 1931. Deretter studerte han arkeologi ved Humboldt-Universität zu Berlin i Tyskland.

I 1957 ble Ekrem Akurgal professor ved Universitetet i Ankara. Han publiserte en rekke bøker om greske og andre gamle sivilisasjoner i Anatolia.

## Bibliografi

* 

## Referanser
Washington Navy Yard

**Washington Navy Yard** er en orlogsstasjon i Washington D.C., og et tidligere skipsverft og tøyhus for den amerikanske marinen. Stasjonen har i løpet av historien fungert som marinens administrative og seremonielle hovedkvarter.

Landområdet som stasjonen ligger på ble kjøpt gjennom en føderal lov 23. juli 1799. Washington Navy Yard ble etablert 2. oktober 1799, dagen da landområdet ble overført til marinen. Stasjonen er marinens eldste landinstallasjon.

Washington Navy Yard ligger langs nordre bredd av Anacostia River, ca. to kilometer før den renner ut i Potomac River. Det 0,26 kvadratkilometer store området strekker seg ca. én kilometer langs elven. I nord grenser verftsområdet til *M Street*, en av hovedtrafikkårene i det sørlige Washington. I øst grenser det til Interstate 295, og i vest til *First Street*, som ca. en og en halv kilometer lenger mot nord passerer Capitol.

## Referanser




## Eksterne lenker
* 
* Washington Navy Yard history 
* ''The United States Naval Gun Factory'' by Commander Theodore F. Jewell, *[[Harper's Magazine]]*, Vol. 89, Issue 530, July 1894, pp 251–261.
Frisksport

**Frisksport** er en livsstil som er rettet mot å bevare helse, fysisk, psykisk og sosialt velbefinnende gjennom et enkelt og sunt kosthold, friluftsliv og bruk av kroppen. Ordet frisksport ble benyttet første gang i 1924 i magasinet *Swing* av kunstneren Marcus Hentzel. Inspirasjonskilden til dette kom fra amerikaneren Bernarr MacFadden og hans «Physical Culture» bevegelse. Frisksport ble mer utbredt i Sverige enn i Norge, og det eksisterer et forbund for sporten i Sverige. 

## Referanser
Gottfried Kirch

**Gottfried Kirch** (født 18. desember 1639 i Guben, død 25. juli 1710 i Berlin) var en tysk skolemester, kalendermaker og astronom. Kirch er kjent for oppdagelsen av 1680-årets store komet, som også kalles Kirchs komet. Han oppdaget også Villandhopen og stjernehopen Messier 5.

Kirch har fått et månekrater og asteroiden 6841 Gottfriedkirch oppkalt etter seg.

## Referanser
Ma Huateng

**Ma Huateng** (tradisjonell kinesisk: 馬化騰, forenklet kinesisk: 马化腾, pinyin: *Mǎ Huàténg*, også kjent som **Pony Ma**, født 29. oktober 1971 i Chaoyang i byprefekturet Shantou i provinsen Guangdong i Folkerepublikken Kina) er en kinesisk internettentreprenør.

Han er grunnlegger av Tencent, et kinesisk internettselskap kjent for blant annet direktemeldingsprogramet Tencent QQ.

## Referanser


## Eksterne lenker
*
Kjell Egil Bakkelund

**Kjell Egil Olborg Bakkelund** (født 1988 i Gjøvik) er en norsk styrkeløfter som konkurrerer for Oslo Styrkeløftklubb. Han har tidligere konkurrert for Brumunddal Atletklubb og Sande Kraftsportklubb.

Bakkelund har konkurrert i styrkeløft siden 2007, og er i 2013 Norges ledende mannlige styrkeløfter. Kjell Egil er på landslaget i styrkeløft, og han representerte Norge under VM i styrkeløft i Stavanger i november 2013. 

Bakkelund har per november 2013 alle norgesrekordene i vektklassen -83 kg, både for junior og i åpen klasse. I tillegg ligger han per november 2013 øverst på adelskalenderen for menn i Norge , etter at han løftet totalt 917,5 kg med en kroppsvekt på 78,59 kg, under World Games 2013. Under VM i Stavanger i 2013 nådde han karrierens høydepunkt så langt, da han ble verdensmester i styrkeløft i klasse -83 kg. Samtidig tok han ny verdensrekord sammenlagt, med 942,5 kg, hele 17,5 kg over forrige verdensrekord . 

Hans beste internasjonale plasseringer er 1.-plass i styrkeløft VM i 2013, 1.-plass i styrkeløft EM i 2013 og 2.-plass i World Games 2013.

## Medaljer i norske mesterskap

## Referanser


## Eksterne lenker
* http://www.oa.no/sport/article6690509.ece
Zong Qinghou

**Zong Qinghou** (; 1945–2024) var en kinesisk forretningsmann.

Zong ledere det kinesiske selskapet Wahaha og er representant i Den nasjonale folkekongress. 

Ifølge Forbes Magazine er Zong en av Kinas rikeste.

## Referanser


## Eksterne lenker
*  
* Hurun list: Zong Qinghou recrowned richest man in China
Yang Huiyan

**Yang Huiyan** (, født 1981 i Shunde i provinsen Guangdong i Folkerepublikken Kina) er en velhavende kinesisk forretningskvinne. 

Hun har økonomisk utdannelse fra blant annet Ohio State University. Hun eier en kontrollerende andel av eiendomsselskapet Country Garden, som ble grunnlagt i 1997.

## Referanser


## Eksterne lenker
* spiegel.de: ''Buffet überholt Gates – Microsoft-Gründer nur noch auf Platz drei'' (Letzter Absatz über Yang)
Li Yanhong

**Li Yanhong** (forenklet kinesisk: 李彦宏, tradisjonell kinesisk: 李彥宏, pinyin: *Lǐ Yànhóng*, også kalt **Robin Li**; født 17. november 1968 i Yangquan i provinsen Shanxi i Folkerepublikken Kina) er en kinesisk informatiker og forretningsmann.

Li studerte informatikk ved Pekinguniversitetet og ved University at Buffalo. Fra 1994 arbeidet han for *IDD Information Services*. I 2000 grunnla han sammen med Eric Xu det kinesiske selskap Baidu, som han har ledet siden 2004.

## Referanser


## Eksterne lenker
* Baidu: Robin Li
Gyllenborg skole

**Gyllenborg skole** er en barneskole i Tromsø sentrum med nær 300 elever.

Skolen holder til i et steinbygg oppført på 1910-tallet og ble sist renovert fra 2009–2011. Skolen ligger rett nord for Kongsbakken videregående skole, og er omgitt av Petersborggata, Kirkegårdsveien og Skolegata. 

Skolen er en av seks universitetsskoler tilknyttet som er tilknyttet Institutt for Lærerutdanning og Pedagogikk ved Universitetet i Tromsø. Ordningen innebærer at seks av skolens lærere er praksislærere og har lærerstudenter i praksis løpet av skoleåret.

## Historie
Skolen ble innviet under navnet Tromsø folkeskole i august 1900 og er således Tromsøs eldste nåværende barneskole. Det nåværende skolebygget ble bygd mellom 1909 og 1921.

## Referanser
Sverre Jensen

**Sverre Jensen** er navnet til flere personer:

*Sverre Jensen (fotballspiller) (1893–1963), norsk fotballspiller.
*Sverre Jensen (3 Busserulls) (1944–1968), norsk artist, medlem av visegruppa 3 Busserulls.
*Sverre Jensen (musiker), norsk musiker, ekspert på middelaldermusikk.
*Sverre Jensen (idrettsutøver) (født 1966), norsk friidrettsutøver og idrettsleder.
*Sverre Jenssen (høydehopper) (født 1896), norsk høydehopper.
Percy Gardner

**Percy Gardner** (født 24. november 1846 i London, død 17. juli 1937) var en engelsk arkeolog. Han var broren til Ernest Gardner.

Gardner var professor i arkeologi i Cambridge fra 1880 til 1887 og etterpå i Oxford til 1925. Han var kjent for sin kunnskap i gresk kunst og biblisk arkeologi.

Han forfattet blant annet *Types of Greek Coins* (1887), *Manual of Greek Antiquities* (sammen med Jevons, 1898), *Grammar of Greek Art* (1905), *Exploratio Evangelica* (1899), *A Historic View of the New Testament* (1901), *Growth of Christianity* (1907), *History of Ancient Coinage* (1918), *Evolution in Christian Ethics* (1918) og *New Chapters in Greek Art* (1926).

## Referanser


## Eksterne lenker
* 
* Percy Gardner i Nordisk familjebok
Hotel Wassilioff

**Hotel Wassilioff** er et hotell i Stavern. 

Hotellet ble etablert i 1844 av den russiske kontormannen Michael Wassilioff (1814–1875) fra Riga. Før 1840 rømte han for å unngå tjeneste i det russiske militære, og kom seg ombord i skuta til en kaptein Wurschmidt som skulle til Stavern. Wassilioff ble gift i 1841 med den to år yngre Anne Marie Jacobsdatter, som var gårdeier på kaien. Michael gjorde gården om til bakeri og hotell, og etablerte også dampskips-ekspedisjon. 

Deres sønn Ingebrigt Wassilioff (1842–1905) var utdannet maskinist, men overtok hotellet i 1867 og gjorde det viden kjent, da med søsteren Tatjane Wassilioff (1843–1898) som kjøkkensjef.De fikk tre stjerner i Baedeker's reiseguide som i 1878 utkom med sin første utgave som dekket Norge og Sverige. Wassilioffene døde i 1898 og 1905, men hotellet fortsatte å være et celebert hotell utover starten av 1900-tallet. 

Hotellet brant i 1922, tre år før dets konkurrent Paulsens Hotell. Ved gjenoppbyggingen i 1923 ble utsmykningene i den såkalte «Aamodtsalen» utført av Asbjørn Aamodt (1893–1966) som da også flyttet til Stavern noen år efter.  Hans venn Herman Wildenvey (1885–1959) og Gunnar Reiss-Andersen (1896–1964) var hyppige leietakere her, inntil også de fant seg fast bolig på stedet.

Wassilioffene som altså gikk bort rundt århundreskiftet, hadde ingen etterkommere. Dampskipsekspedisjonen ble etter Ingebrigts død i 1905 overtatt av Peder Pedersen, mens hotellet ble overtatt av frøken Marie Steinert (født 1878) fra Larvik. Dets senere eiere var Johan Fridmann Jensen og derpå Gerd  Johansen, som i 1967 solgte til paret Anne Gerd og Gunnar Berseth,.  I 2012 solgte Gunnar Berseth (født 1929) hotellet til fire par som aktet å drive det videre som familiehotell. I dag eies hotellet av Morten og Camilla Christensen og drives av hotelldirektør Morten Christensen.

## Referanser


## Eksterne lenker
* Offisielt nettsted for hotellet
Zhang Jindong

**Zhang Jindong** (; født 1963 i provinsen Anhui i Folkerepublikken Kina) er en kinesisk forretningsmann.
Han er grunnlegger og leder av selskapet Suning Appliance.
Sportsklubben Bergen Sparta

**Sportsklubben Bergen Sparta** (stiftet 18. november 1925) er et norsk idrettslag fra Bergen. Bergen Sparta er en ren bokseklubb og har lokaler i Skansebakken ved Skansen. Klubben har tidligere også drevet med fotball og er fremdeles medlem av Norges Fotballforbund. Bergen Sparta spilte i 3. divisjon senest i 2004.

## Historie
Bergen Sparta ble stiftet av Henry Bolstad, Karl Bolstad, Finn Hovland, Marius Bolstad og Hilmar Kjærland og var før krigen medlem av Arbeidernes Idrettsforbund.

Dagfinn Næss, som bokset for klubben i klassen lett weltervekt, tok fire kongepokaler i perioden 1954–1961, Anders Styve det samme i perioden 1994–1997.

## Referanser




## Eksterne lenker
*
Sverre Jensen (fotballspiller)

**Sverre Einar Jensen** (1893–1963) var en norsk fotball- og bandyspiller. Han representerte Ready og debuterte på fotballandslaget som venstre half mot Østerrike under OL-turneringen i 1912. Han spilte også på landslaget mot Sverige senere samme år, men dette ble hans siste landskamp.

Jensen ble skolemester i fotball i Kristiania for Vestheim skole i 1908 og kom med i Ready samme år. I 1912 og 1913 ble han norgesmester i bandy for klubben.

## Referanser




## Eksterne lenker
* 
* Profil på eu-football.info
* Profil på nor.worldfootball.net
The Formation of Vegetable Mould

***The Formation of Vegetable Mould, through the Action of Worms, with Observations on their Habits*** («Dannelsen av plantejord gjennom makkenes aktivitet, med iakttagelser av deres vaner») er en bok om meitemakkenes aktivitet som Charles Darwin ga ut i 1881. Den var den siste boka Darwin skrev og ble veldig populær, ikke minst blant legfolk; antakelig fordi alle kjente til meitemakk, men ingen hadde forsket på dem tidligere. Boka var på 326&nbsp;sider og kom ut på John Murrays forlag.

Boka begynner med meitemakkenes anatomi, økologi, fysiologi, sanseapparat og adferd (kap.&nbsp;1/2). Darwin hadde i egne forsøk kvantifisert hvor mye organisk material makkene drar med seg ned i jorden, og hvor mye jord de transporterer opp (kap.&nbsp;3). Deretter dokumenterte han ved hjelp av ruinene til bl.a. romerske villaer i England at meitemakkenes aktivitet i tidenes løp kan begrave bygninger (kap.&nbsp;4), og at den over enda lengre tidsrom sågar er av geologisk betydning (kap.&nbsp;5/6), bl.a. fordi meitemakk bidrar til erosjon. Boka avslutter med et sammendrag (kap.&nbsp;7).

## Eksterne lenker
* Fri fulltekstversjon av boka
Emil Holst

**Emil Holst** (født 1997) er en norsk fotballspiller som spiller for den norske klubben .

## Klubbkarriere
Han ble hentet til Hamarkameratene fra Ridabu IL, og gikk gradene i klubben, frem til han ble tatt opp i a-stallen foran 2013-sesongen. Hans debutkamp fikk han mot Bodø/Glimt på Aspmyra Stadion den 16. september 2013.

## Referanser


## Eksterne lenker
* 
* Profil på www.whoscored.com
Richard Atkinson

**Richard John Copland Atkinson** (født 20. januar 1920, død 10. oktober 1994) var en britisk forhistoriker og arkeolog.

## Liv
Atkinson ble født i Evershot i Dorset i England. Han gikk først på Sherborne School, og senere på Magdalen College i Oxford hvor han studerte filosofi, politikk, og økonomi. I 1944 ble han en assistent i arkeologi ved Ashmolean-museet. Han lagde på den tiden også en egen teori om Stonehenge. 

Han undersøkte plasser som blant annet Stonehenge, Silbury Hill, West Kenneth Long Barrow og Wayland's Smithy. Han var venn og medarbeider til Sutart Piggot og John F. S. Stone, og i 1949 ble han lektor ved Edinburgh-universitetet i Skottland. I 1958 ble han den første professoren innen arkeologi ved Universitetet i Cardiff i Wales. Han ble værende på Universitetet i Cardiff helt til han pensjonerte seg i 1983. Han ble utnevnt til kommandør (CBE) av Order of the British Empire i 1979.

## Bibliografi
* Atkinsjon, J R C, *Field archaeology* (1946)
* Atkinsjon, J R C, *Stonehenge* (Penguin Books, 1956)
* Atkinsjon, J R C, *Stonehenge and Avebury and neighbouring monuments* (1959)

## Referanser


## Eksterne lenker
* Se Atkinsons bilder av Stonehenge holdt av English Heritage
Tinlot

**Tinlot** er en kommune i provinsen Liège i Belgia. Kommunen består av fem delkommuner: Abée, Fraiture, Ramelot, Seny og Soheit-Tinlot. Elva Bonne, ei sideelv til Hoyoux, har sitt utspring i kommunen. 

## Referanser


## Eksterne lenker
* 
* Byer og kommuner i Belgia
Geoffrey Bibby

**Geoffrey Bibby** (født 14. oktober 1917 i Heversham, Cumbria, England, død 6. februar 2001) i Århus, Danmark var en engelsk arkeolog.

Han studerte arkeologi ved universitet i Cambridge. I samarbeidet med Peter Vilhelm Glob
funnet han oldtidsbyen Dilmun. 

Han forfattet blant annet *Testimony of the Spade* (1956), *Four Thousand years Ago* (1961) og *Looking for Dilmun* (1969).

## Referanser


## Eksterne lenker
* 
* Wolfgang Saxon: ''T. Geoffrey Bibby, Discoverer of Gilgamesh's Island, Dies at 83.'' The New York Times, 20. februar 2001
Eilmer av Malmesbury

**Eilmer av Malmesbury** (også kjent som **Oliver**) var en engelsk  benediktinsk munk best kjent for sine tidlige forsøk på å glidefly ved hjelp av vinger. Han var munk i Malmesbury Abbey og er kjent for å ha skrevet om astrologi. Alt som er kjent om ham gjenfortelles i *Gesta regum Anglorum* av middelalderhistorikeren William av Malmesbury rundt 1125.

## Referanser


## Litteratur
*

## Eksterne lenker
* Eilmer of Malmesbury, fra Malmesbury Abbeys nettside.
Ryelandsau

**Ryelandsau** er en av de eldste sauerasene i Storbritannia. Ryelandsauen går 700 år tilbake i tid til munkene i Leominster i Herefordshire som avlet sauer og hadde dem på beite on «the rye» (beitemarker) som de fikk navn fra. Rasen ble introdusert i Australia i 1919 og er klassifisert som utrydningstruet av Rare Breeds Trust of Australia. Den regnes også som en av de opprinnelige rasene som dannet grunnlaget for saue- og ullindustrien i Australia. Ryelandsauen var en av rasene som ble brukt til å introdusere sauer uten horn i genbestanden i Dorset.
Rasen avles primært for kjøttet.

## Referanser


## Eksterne lenker
* 
* The Ryeland Flock Book Society – UK
* Northern Ryeland Breeders Group – UK
* Dolwen Ryelands Home Page – UK
* Ryeland Sheep In Australia – Australia
Adrien Auzout

**Adrien Auzout** (født 28. januar 1622 i Rouen, død 23. mai 1691 i Roma) var en fransk astronom. I 1664&ndash;1665 observerte kometer, og argumenterte til fordel for deres elliptiske eller parabelformede baner. Auzout var en kort tid medlem av det franske vitenskapsakademiet og et grunnleggende medlem av Parisobservatoriet. Han ble i 1666 medlem av Royal Society.

Månekrateret Auzout er oppkalt etter ham.

## Referanser
Dalegubben

**Dalegubben** er et fjell i Ørsta kommune i Møre og Romsdal. Fjellet ligger i Sunnmørsalpene, på vestsiden av Hjørundfjorden, mellom Bondalen og Standal. Det har en høyde på  meter over havet. Fra toppen er det flott utsikt over Hjørundfjorden og Sunnmørsalpene.

Dalegubben bestiges enklest fra Sæbø. Bruk traktorveien og følger Skondalen opp mot toppen.

Førstebestigning ble dokumentert  den 26. august 1899 av William Cecil Clingsby, sammen med Dr. G.W. Richards, og Sivert Urke.  

## Fotnoter



## Referanser




## Eksterne lenker
* Beskrivelse av Dalegubben på Peakbook
*Dalegubben på vinteren.
Australia under VM i svømmesport 1998

**[[Australia]]** deltok som vertsnasjon under **[[VM i svømmesport 1998]]** i Perth i Australia mellom 8. og 17. januar 1998 og tok tjuefem medaljer.

## Medaljevinnere

## Eksterne lenker
* World Swimming Championship Results - Resultater VM i svømming
Anacostia

**Anacostia** kan sikte til:

*Anacostia, en elv i Maryland og Washington D.C., USA
*Anacostia, en bydel i Washington D.C.
Marius Lund

**Marius Christian Brun Lund** (født 1. februar 1888, død 24. mai 1971) var en norsk fotballspiller og forretningsmann. Han representerte Odd og var tapende finalist i norgesmesterskapet i 1908, 1909 og 1910.

I 1912 ble han tatt ut som reserve for senterhalf Charles Herlofson til Norges lag under OL i Stockholm. Han kom ikke på banen under turneringen og er dermed ikke registrert med kamper for det norske landslaget.

Lund bodde i Oslo fra 1916 og arbeidet som disponent og grossist. Under krigen satt han en kort periode fengslet i Åkebergveien.

## Referanser




## Eksterne lenker
* 
* Side med lagbilde hvor M. Lund er med
Trondheim Filmklubb

**Trondheim Filmklubb** er en norsk filmklubb. Formålet til filmklubben er å vise god film og å spre kunnskap om film som kunst og populærkultur.

## Historie
Trondheim Filmklubb ble grunnlagt høsten 1960 av en gjeng arkitektstudenter ved Studentersamfundet i Trondhjem.

Trondheim Filmklubb er en av Norges eldste eksisterende filmklubber, og er medlem av Norsk filmklubbforbund (NKF).

## Eksterne lenker
* Hjemmeside
Norske Homeopaters Landsforbund

**Norske Homeopaters Landsforbund** (fra 1930 **Norges Homöopatforening**, og fra 1. januar 1990 Norske Homeopaters Landsforbund) ble stiftet 8. august 1930 i Trondheim. 

NHL er det eneste særforbund for homeopater i Norge og teller ca. 220 medlemmer. For å bli medlem av NHL må man ha gjennomført utdannelse ved skoler som NHL anser for å holde god nok kvalitet. En homeopat som er medlem av NHL, kan kalle seg homeopat MNHL.

NHL har hovedkontor i Holmenveien 5 på Vinderen i Oslo, og utgir tidsskriftet «Dynamis».

Norske Homeopaters Landsforbund er medlem av det europeiske homeopatiforbundet .

Solveig Aursnes ble på årsmøtet i 2013 valgt som ny leder.

## Eksterne lenker
* 
*
Paximadia

**Paximadia** (gresk: Παξιμάδια, «kavringer») er to små ubebodde greske øyer i bukta Mesara ved siden av sørkysten av Kreta, lokalisert rundt 12&nbsp;km sør for Agia Galini i den regionale enheten Rethymno. De ligger i Libyahavet innenfor Middelhavets østlige del.

## Beskrivelse
Ettersom de to øyene ligger så nær hverandre opptrer de tilsynelatende som en øy sett fra avstand. Den langstrakte øy som vest er Sakolévas og den mindre er Akoníza. Fra vestenden er det en frittstående stein som stikker opp fra havet som et tårn, men for små til at den kan refereres til som en tredje øy, samt en annen stein som ligger mellom øyene.

De nesten golde steinete øyene er relativt godt kjent, siden de kan bli sett av en stor del av sørkysten av Kreta. Den vestlige av de to når en høyde på minst 252 meter og måler 1,1&nbsp;km², er den østlige bare 166 meter høyt og dekker et areal på 0,6&nbsp;km².

## Navnet

Lokale refererer ofte til øynene som Elephantaki ettersom de ser ut som en babyelefant som har lagt seg ned i vannet og med snabelen liggende rett ut. Det navnet som er tilskrevet til øyene i dag er grunnet deres likhet til en tørr kretisk kavring kjent som Paximadi (flertallsordet er Paximadia). I oldtidens Kreta var øyene også kjent som Dionysioi etter fruktbarhetsguden Dionysos, men også som Letoai etter gudinnen Leto som ble dyrket ved byen Faistos, og hvor hun også var kjent som Fitii i antikken.

## Mytologi
I henhold til kretisk mytologi (se gresk mytologi) er det antatt at gudinnen Leto fødte tvillingguddommene Apollon og Artemis på disse øyene.

## Strender
Det er isolerte sandstrender på disse øyene som kan bli nådd med båt fra Aghia Galini på Kreta.

## I litteraturen
Øyene spiller en sentral rolle i den tyske romanen *Der kretische Gast* («Den kretiske gjest») fra 2003 av Klaus Modick.

## Eksterne lenker
*
The Dogs D’Amour

**The Dogs D'Amour** er en britisk rockegruppe som hadde sin storhetstid på slutten av 1980-årene. Gruppen har hatt stor utskiftning av medlemmer, og den eneste konstante har vært primus motor og frontfigur Tyla.

## Diskografi (utvalg)
* *The State We're In* (Kumibeat - 1984)
* *In The Dynamite Jet Saloon* (China - 1988)
* *A Graveyard of Empty Bottles* (China - 1989) UK #16
* *Errol Flynn* (China - 1989) UK #22
* *Straight??!!* (China - 1990) UK #32
* *...More Unchartered Heights of Disgrace* (China - 1993) UK #30
* *Happy Ever After* (Artful - 2000)
* *Seconds* (Basementboy - 2000)
* *When Bastards Go To Hell* (Rock Treasures - 2004)
* *Let Sleeping Dogs...* (King Outlaw - 2005)
* *In the Dynamite Jet saloon MMX* ( King Outlaw 2011)

## Eksterne lenker
* 
* 
*
Mick Aston

**Michael Antony Aston** (født 1. juli 1946 i London, død 24. juni 2013) var en engelsk arkeolog som var spesialisert på landskapsarkeologi fra tidlig middelalder. I sin akademiske karriere underviste han ved flere universiteter i Storbritannia, og bidro til å tilgjengeliggjøre arkeologien for TV-publikumet ved at han deltok som faglig leder i den britiske TV-serien «Time Team» på Channel 4 fra 1994 til 2011. For seerne ble Astons «varemerke» etterhvert fargerike, stripete strikkegensere og en viltvoksende «professorsfrisyre». Han har utgitt flere bøker innen fagfeltet, noen for akademikere, andre for et mer generelt publikum.

Tidlig i karrieren arbeidet Aston for Oxford City and County Museum, og senere ble han Somersets første grevskapsarkeolog. Han underviste ved universitetet i Birmingham, universitetet i Oxford og universitetet i Bristol. Sammen med fjernsynsprodusenten Tim Taylor, var han involvert i utviklingen av to fjernsynsserier som skulle tilgjengeliggjøre arkeologien for et bredere publikum. Først kom *Time Signs* (1991), som ikke fikk et langt liv. Oppfølgeren *Time Team* fikk derimot et lengre liv, den første episoden ble sendt i 1994, som ble avsluttet i 2013. Han pensjonerte seg fra universitetsarbeidet i 2004, men fortsatte å arbeide med *Time Team* og artikkelskrivning for tidsskriftet *[[British Archaeology]]*.

Mick Aston spesialiserte seg i landskapsarkeologi, og da spesielt britiske landskap i den tidlige middelalderen (omtrent 400 til 1200 e.Kr.). Spesielt forsket han på byer og klosterområder fra denne perioden. Han var hovedansvarlig for herregården Shapwick i Somerset, og ledet der et ti år langt forskningsprosjekt.

## Bibliografi
* Aston, M. and Bond, J., *The Landscape of Towns* (1976).
* Aston, M., *Aspects of the medieval landscape of Somerset* (1988). 
* Aston, M., *Monasteries* (1993).
* Aston, M. and Lewis, C., *The Medieval Archaeology of Wessex* (Oxbow, 1994).
* Aston, M. and Taylor, T., *The Atlas of Archaeology* (1998).
* Aston, M. *Mick's Archaeology* (2000).
* Aston, M., Lewis, C. and Harding, P., *Time Team's Timechester* (2000).
* Keevil. G., Aston, M. and Hall, T., *Monastic Archaeology: papers on the study of medieval monasteries* (Oxbow, 2001).
* Robinson, T. and Aston, M., *Archaeology is Rubbish - a beginner's guide* (2002).
* Aston, M., *Interpreting the Landscape from the Air* (2002).
* Gerrard, C. with Aston, M., *The Shapwick Project, Somerset: A Rural Landscape Explored*, Society for Medieval Archaeology Monograph 25 (2007).

## Referanser


## Eksterne lenker
* 
* 
*
Inia Naiyaga

**Inia Naiyaga** er en fijiansk økonom, som var visesentralbanksjef for Fijis sentralbank fra januar 2011 til mai 2014.

Naiyaga begynte å jobbe i sentralbanken i 1974, og har hatt flere lederstillinger, bl.a. internrevisor, *chief manager* for valutakontroll og *general chief manager* for overvåkning, banknæringen og virksomhetstjenester. I 2004 dro han til Tonga i et femårsoppdrag som visesentralbanksjef for Tongas nasjonalbank. Da han kom tilbake ble han utnevnt til visesentralbanksjef for Fijis sentralbank, etter at daværende visesentralbanksjef Barry Whiteside ble forfremmet til sentralbanksjef etter at Sada Reddy gikk av i desember 2010. Han var fungerende visesentralbanksjef fra januar 2011, og ble formelt utnevnt i mai 2011. 

Ariff Ali ble utpekt som Naiyagas arvtaker 15. mai 2014, med virkning fra 27. mai 2014. 

## Referanser
Laurentiuskirken

Det finnes (eller har eksistert) kirker navngitt etter og viet til Laurentius (Lavrans, Lars, Laurits, Lauritz) en rekke steder, både i Norge og i andre land:
* Lavranskirken i Bergen
* Laurentiuskirken i Egersund
* Laurentiuskirken i Oslo
* Laurentiuskirken i Trondheim, på Munkholmen
* Lavranskirken i Tønsberg

* St. Laurentius' kirke i Macao i Macao, Kina

## Se også
* San Lorenzo for tilsvarende i italiensk- og spansktalende land.

## Om former av navnet
* Lars
* Lorenzo
Susanne Jørstad Wergeland

**Susanne Jørstad Wergeland** (født **Furøy Wergeland**; 1985) er en norsk journalist og programleder.

Hun har jobbet som informasjonsansvarlig i organisasjonen MOT, og har bakgrunn fra NRK, Rosenborg Mediene og *[[Dagbladet]]*. 2. april 2011 ble hun TV 2 Sportens nye ankerkvinne, en jobb hun hadde ut 2015, da hun ble ansatt i Discovery Networks.

Hun er gift med utenlandsreporter Atle Jørstad.

## Referanser


## Eksterne lenker
* 
* 
*  Side2.no, 28.01.11: Her er TV 2s nye ansikt
Anacostia (elv)

**Anacostia** er en elv i USA, som også fører gjennom hovedstaden Washington, D.C. og som munner ut i Potomac River. 

Den er 13,5&nbsp;km lang og har sitt utspring i Prince George’s County i Maryland. Langs elven ligger Washington Navy Yard og dessuten det tidligere hovedkvarteret til Naval Criminal Investigative Service.

## Navnevarianter
Opp gjennom historien har navnet vært variert på flere måter:
* *Annacostin River*
* *Annacostone River*
* *Annakostia River*
* *East Branch*
* *Eastern Branch*
* *Eastern Branch of the Potomac*

## Referanser


## Eksterne lenker
*
Ytre Østfold

**Ytre Østfold** er et distrikt i den sørvestlige, kystnære del av Østfold landskap. Det omfatter sju kommuner med til sammen 247&nbsp;802 innbyggere (1. januar 2024) og et samlet areal på 1&nbsp;938&nbsp;km². De øvrige deler av landskapet kalles for Indre Østfold. De fire byene i området er Fredrikstad, Halden, Moss og Sarpsborg.

## Kommuner
Ytre Østfold er inndelt i sju kommuner:

## Administrative inndelinger
* Interkommunale regionråd: Nedre Glomma (Fredrikstad, Hvaler, Sarpsborg), Mosseregionen (Moss, Råde, Våler).
* Rettsvesen, under Eidsivating lagmannsrett: Søndre Østfold tingrett (alle kommunene)
* Bispedømme: Søndre Borgesyssel prosti (Halden og Sarpsborg), Fredrikstad domprosti (Fredrikstad, Hvaler) og Vestre Borgesyssel prosti (Moss, Råde, Våler).
* Området var tidligere inndelt i Idd og Marker fogderi (Halden, Sarpsborg, Hvaler) og Moss fogderi (Fredrikstad, Moss, Rygge, Råde, Våler).

## Største tettsteder
De største tettstedene i Ytre Østfold per  (kommune i parentes):

*Fredrikstad/Sarpsborg –  (Fredrikstad og Sarpsborg)
***Fredrikstad -  (Fredrikstads del av tettstedet Fredrikstad/Sarpsborg)*
***Sarpsborg -  (Sarpsborgs del av tettstedet Fredrikstad/Sarpsborg)*
*Moss –  (Moss og Vestby)
*Halden –  (Halden)
*Lervik –  (Fredrikstad)
*Ryggebyen –  (Moss og Råde)
*Spetalen –  (Råde og Fredrikstad)
*Karlshus –  (Råde)
*Larkollen –  (Rygge)
*Skjeberg –  (Sarpsborg)
*Kirkebygden –  (Våler)
*Slevik –  (Fredrikstad)
*Skivika –  (Fredrikstad og Sarpsborg)

### Byer
Sarpsborg ble grunnlagt første gang som kjøpstad i 1016 med navnet Borg. Byen ble brent ned av svenskene i 1567, nedlagt og flyttet til Fredrikstad som ble kjøpstad samme år. Halden ble kjøpstad i 1665, med navnet Fredrikshald. Moss er omtalt som ladested fra 1560 og ble kjøpstad i 1720. Sarpsborg ble grunnlagt som kjøpstad på ny i 1839.

## Historie
Området var en del av det historiske fylket Vingulmark som hørte til landsdelen Viken og Borgartingets rettskrets.

## Referanser